Občania Slovenskej republiky okrem voľby svojich zástupcov do zastupiteľských orgánov majú právo hlasovať v prvom, príp. druhom kole prezidentských volieb a ďalej v ľudovom hlasovaní ([[Term:referendum|referendum]]), ktorým sa rozhoduje o odvolaní prezidenta z funkcie pred skončením jeho volebného obdobia, o vstupe do štátneho zväzku s inými štátmi alebo o vystúpení z tohto zväzku, prípadne o iných otázkach verejného záujmu (s výnimkou ľudských práv, daní, poplatkov a štátneho rozpočtu). Okrem celoštátneho hlasovania vo všeobecných voľbách, voľbách do orgánov územnej samosprávy ap. sa hlasovanie uskutočňuje najmä v rámci orgánov verejnej moci. Hlasovanie je spravidla právom, ale výnimočne môže byť aj povinnosťou (napr. volebné právo v niektorých krajinách je povinné).
Volebné právo je všeobecné, rovné a priame a vykonáva sa tajným hlasovaním.
Zákon č. 460/1992 Zb. (Ústava Slovenskej republiky). Dostupné online na: https://www.slov-lex.sk/ezbierky/pravne-predpisy/SK/ZZ/1992/460/20190701.
spôsob vyjadrenia názoru jednotlivcov (členov akéhokoľvek verejného alebo súkromného spoločenstva) pri prijímaní rozhodnutí s cieľom zistiť väčšinovú vôľu
Encyclopaedia Beliana. Zväzok 6. (His – Im). 1. vyd. Bratislava: Veda 2010.